Den enorme by London ruller over det udpinte landskab. I århundreder har mobile byer flyttet sig i jagten på ressourcer–ofte mindre byer, som de har opslugt. Kun få steder holder bofaste modstandsgrupper stand. Men i bugen på de monstrøse, rullende byer, ulmer et oprør. Pigen Hester er besat af tanken om hævn og indgår en usikker alliance med ingeniøren Tom, der bliver efterladt af den rullende by. Fra luften bekæmper piraten Anna Fang megabyerne, og også inden for murene viser der sig sprækker; Katherine Valentine, datter af den indflydelsesrige arkæolog Thaddeus Valentine begiver sig fra sin privilegerede tilværelse på opdagelse i byens nedre lag. I århundreder har de rullende byer domineret Jorden. Tiden er inde til forandring. Kilde: UIP